Jarle Andhøy

Jarle Andhøy (født 1977) er en norsk seiler og ekspedisjonsleder kjent fra sine ekspedisjoner til Arktis og Antarktis. Han har utgitt flere bøker om sine reiser og deltatt i flere dokumentarer på TV.
Andhøy la ut på sin første reise i 1997 med båten «Berserk». Turen gikk til Sørishavet og varte i 352 dager. Videoopptakene han gjorde ombord dannet grunnlaget for dokumentaren Berserk i Antarktis som ble vist på TV 2 i 2000. Han gav i tillegg ut to bøker om seilasen.I 2002 la han ut på «Berserk II», sammen med Alex Rosén, Espen Tarberg og David Mercy som besetningsmedlemmer. Turen gikk til Svalbard og Nordpolen der målet var å seile i vikinghøvdingen Ottars kjølvann og å seile lengst mulig nord mot polisen. Opptakene fra turen ble til dokumentarserien Berserk mot Nordpolen som ble sendt på NRK i 2003. Underveis fikk de trøbbel med myndighetene i Finnmark etter at en av deltakerne hadde hatt ulovlig nærkontakt med isbjørn. Andhøy utgav også bok fra turen.I 2007 la han ut på en ferd til Canada, blant annet sammen med Rune Ohlsgaard og Fredrik Juell. Også den turen bød på uventede utfordringer. Da de la til kai i Halifax ble Ohlsgaard og Juell arrestert av kanadisk politi. Arrestasjonen kom angivelig på bakgrunn av at Ohlsgaard var profilert medlem av Hells Angels i Oslo. Andhøy valgte å dra av gårde uten halve mannskapet for å ha mulighet til å rekke den korte, arktiske sommeren i området. Etter fire dager i arrest reiste Fredrik Juell tilbake til Norge og fløy deretter til Grønland og mønstret på der.I starten av 2011 la han ut på en ferd til Sydpolen for å nå polpunktet. Planen var at han sammen med den atten år gamle Samuel Massie skulle ta seg til polpunktet alene mens resten av mannskapet skulle holde seg til skuta. Den 22. februar 2011 ble mannskapet erklært savnet etter at det ble fanget opp nødsignaler fra «Berserk». Det ble gjort flere mislykkede forsøk på å få telefon- og radiokontakt med båten. Andhøy og Samuel Massie var allerede på isen da dette skjedde og ante ingen ting før et par dager senere. De tre resterende mannskapene på Berserk: Leonard J. Banks, Tom Gisle Bellika og Robert Skaanes, omkom og ble aldri funnet. Andhøy ble senere idømt bot for overtredelse av forskrift om miljøvern og sikkerhet i Antarktis. Dommen ble anket og ble til slutt stadfestet av Høyesterett.Han har siden 2017 vært engasjert og vært talsmann for krigsseilernes sak.Jarle Andhøy er sønn av ambassadør Odd-Egil Andhøy og har bodd deler av oppveksten i utlandet.


== Ekspedisjonene ==
Alene rundt Kapp Horn: Dette var Jarle Andhøys første ekspedisjon. Målet var å seile rundt Kapp Horn uten hjelp fra noen andre. Amerikaneren David Mercy mønstret på Berserk ved verdens ende, i Sør-Amerika og seilte til Antarktis. Deler av seilasen har også blitt filmatisert.
Berserk i Kongo: Jarle Andhøy og David Mercy dro til Kongos villmark.
Berserk mot Nordpolen: Besetningen på Berserk dro fra Oslo, innom Shetland og nordover mot Svalbard og Nordpolen.
Berserk i Valhall: Berserk dro i vikingen Ottars fotspor rundt Kolahalvøya og gjennom de russiske elvene og kanalene mot Østersjøen.
Berserk gjennom Nordvestpassasjen: Berserk seilte i Nordvestpassasjen i de norske polarheltenes fotspor. Før denne turen var Albin Vega skiftet ut med en noe større seilbåt i stål kjøpt i De vestindiske øyer.
Sjøsprøyt: Jarle Andhøy tar med seg 10 ungdommer ut på havet. De skal lære seg å mestre båten alene under hans kommando.
Berserk på sydpolen: Jarle Andhøy sammen med fire andre menn dro i februar 2011 på en ekspedisjon mot Sydpolen. Planen var at Andhøy og den atten år gamle Samuel Massie skulle ta seg til polpunktet alene mens resten av mannskapet skulle holde seg til skuta. Den 22. februar 2011 sendte skipet ut nødsignal med nødpeilesender og det ble satt i gang en leteaksjon. Kaptein Andhøy og Samuel Massie var allerede på isen da dette skjedde og ante ingen ting før et par dager senere. Skuta «Berserk» sammen med deler av mannskapet er fortsatt savnet. De savnede personene er Robert Skaanes, Tom Gisle Bellika og sørafrikaneren Leonard Banks.


== Referanser ==


== Eksterne lenker ==
wildvikings.com (hjemmeside)